Лъчезар Станчев
Гатанки

chitanka.info

1. Аз съм дългоух,

с много остър слух.

Пред ловеца съм бегач,

а при зелките — гризач.

Кой съм аз?

2. За децата малки

тя е тъй любима,

прави им пързалки.

Как се казва?…

3. Остроноса, опашата,

шие кукли на децата.

Що е то?

4. Той с рога е, но не мушка,

кротко си пасе в полята

и не бяга от децата,

ни от мечка, ни от пушка.

Срещнеш ли го на пътека,

викай му — не си отива,

но помилвай го полека —

бързо в къщи той се скрива.

5. Аз я бия със ръка,

тя не плаче, а подскача

ей така.

6. Многолистно пъстро цвете,

не увяхва зиме, лете.

Щом го вземеш във ръце

и погледнеш го с очички,

то разказва от сърце

чудни приказки за всички.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.